ระเบียบองค์การบริหารส่วนตำบลแม่สูนระเบียบองค์การบริหารส่วนตำบลแม่สูนว่าด้วยข้อมูลข่าวสารของราชการพ.ศ. ๒๕๕๘ เพื่อให้การจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลแม่สูนอำเภอฝาง จังหวัดเชียงใหม่ เป็นไปด้วยความเรียบร้อย รวดเร็วและสอดคล้องกับเจตนารมณ์ของกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐอาศัยอำนาจตามความในมาตรา ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการ ลงวันที่ ๒๔กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการให้ประชาชนเข้าตรวจดูประกอบกับมาตรา ๓๘ แห่งพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ องค์การบริหารส่วนตำบลแม่สูนจึงวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบองค์การบริหารส่วนตำบลแม่สูน ว่าด้วยข้อมูลข่าวสารของราชการ พ.ศ.๒๕๕๘ข้อ ๒[๑] ระเบียบนี้ให้ใช้บังคับตั้งแต่วันประกาศในราชกิจจานุเบกษา เป็นต้นไปข้อ ๓ บรรดาระเบียบข้อบังคับ และคำสั่งอื่นใดขององค์การบริหารส่วนตำบลแม่สูนในส่วนที่กำหนดไว้แล้วในระเบียบนี้ หรือซึ่งขัดแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้หน่วยงานในสังกัด หมายความว่าสำนัก ส่วน กอง หรือหน่วยงานที่มีฐานะเทียบเท่ากองในสังกัดองค์การบริหารส่วนตำบลข้อมูลข่าวสาร หมายความว่าข้อมูลข่าวสารของราชการตามกฎหมายว่าด้วยข้อมูลข่าวสารที่อยู่ในครอบครองหรือควบคุมดูแลของศูนย์ข้อมูลข่าวสารและส่วนราชการในสังกัดองค์การบริหารส่วนตำบลแม่สูนศูนย์ข้อมูลข่าวสาร หมายความว่าศูนย์ข้อมูลข่าวสารขององค์การบริหาร ส่วนตำบลแม่สูนตามกฎหมายว่าด้วยข้อมูลข่าวสารของทางราชการคณะกรรมการ หมายความว่าคณะกรรมการข้อมูลข่าวสารขององค์การบริหารส่วนตำบลแม่สูนวันทำการ หมายความว่าวันทำการตามปกติของหน่วยงานของรัฐคำขอ หมายความว่าคำขอข้อมูลข่าวสารตามระเบียบนี้ข้อ ๕ ให้นายกองค์การบริหารส่วนตำบลแม่สูนรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกองค์การบริหารส่วนตำบลแม่สูน มีอำนาจวินิจฉัยสั่งการตามที่เห็นสมควรหมวด ๑คณะกรรมการข้อมูลข่าวสาร ข้อ ๖ ให้มีคณะกรรมการข้อมูลข่าวสารขององค์การบริหารส่วนตำบลแม่สูนประกอบด้วย(๑) รองนายกองค์การบริหารส่วนตำบล(คนที่ ๑) ประธานกรรมการ(๒) ปลัดองค์การบริหารส่วนตำบล รองประธานกรรมการ(๓) ผู้อำนวยการกองคลัง กรรมการ(๔) ผู้อำนวยการกองช่าง กรรมการ(๕) ผู้อำนวยการกองการศึกษา ศาสนาและวัฒนธรรม กรรมการ(๖) ผู้อำนวยการกองสาธารณสุขและสิ่งแวดล้อม กรรมการ(๗)หัวหน้าสำนักปลัดองค์การบริหารส่วนตำบล กรรมการและเลขานุการ(๘) เจ้าหน้าที่บริหารงานทั่วไป กรรมการและผู้ช่วยเลขานุการ(๙) นิติกร กรรมการและผู้ช่วยเลขานุการข้อ ๗ ให้คณะกรรมการมีอำนาจและหน้าที่ดังต่อไปนี้(๑) กำหนดหลักเกณฑ์หรือมาตรการเกี่ยวกับการบริหาร การจัดระบบ การขอการอนุญาต และการบริการข้อมูลข่าวสารของราชการ(๒) ให้คำแนะนำหรือเสนอความเห็นเกี่ยวกับข้อมูลข่าวสารของราชการที่ลงพิมพ์ในราชกิจจานุเบกษารวมทั้งการจัดพิมพ์และเผยแพร่(๓)ให้คำแนะนำหรือเสนอความคิดเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๔) ให้คำแนะนำหรือเสนอความเห็นเกี่ยวกับประเภทของข้อมูลข่าวสารของราชการที่ควรเก็บไว้ที่องค์การบริหารส่วนตำบลแม่สูนหรือส่งไปยังหอจดหมายเหตุแห่งชาติ กรมศิลปากรหรือหน่วยงานอื่นของรัฐที่กำหนดไว้ในพระราชกฤษฎีกาตามกฎหมายว่าด้วยข้อมูลข่าวสารของราชการ(๕) ให้คำแนะนำหรือเสนอความคิดเห็นเกี่ยวกับการจัดทำและปรับปรุงข้อมูลข่าวสารของราชการตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อทางราชการ(๖)ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการและเอกชน(๗) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๘) แต่งตั้งคณะอนุกรรมการเพื่อปฏิบัติการในเรื่องใด ๆตามที่คณะกรรมการมอบหมาย(๙) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๑๐) ดำเนินการอื่นใด เพื่อให้เป็นไปตามกฎหมายว่าด้วยข้อมูลข่าวสารของราชการข้อ ๘ การประชุมคณะกรรมการต้องมีคณะกรรมการมาประชุมไม่น้อยกว่ากึ่งหนึ่งของกรรมการทั้งหมด จึงเป็นองค์ประชุมถ้าประธานกรรมการหรือรองประธานกรรมการไม่อยู่ในที่ประชุมหรือไม่สามารถปฏิบัติหน้าที่ได้ให้คณะกรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีหนึ่งเสียงในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด ๒ศูนย์ข้อมูลข่าวสาร ข้อ ๙ ให้จัดตั้งศูนย์ข้อมูลข่าวสารขององค์การบริหารส่วนตำบลแม่สูนขึ้นอยู่ในความรับผิดชอบควบคุมดูแลของสำนักงานปลัดองค์การบริหารส่วนตำบลแม่สูนเพื่อให้การบริการข้อมูลข่าวสารของราชการไว้ให้ประชาชนเข้าตรวจดู ศึกษา ค้นคว้าตลอดจนเผยแพร่ จำหน่าย จ่ายแจก รวมทั้งปฏิบัติหน้าที่ ให้เป็นไปตามระเบียบนี้และตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๐ ให้หน่วยงานในสังกัดจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการรวมทั้งกฎหมายอื่นและระเบียบของทางราชการข้อ ๑๑ การดำเนินการตามข้อ๑๐ ให้หน่วยงานในสังกัดจัดให้มีเจ้าหน้าที่ผู้รับผิดชอบ เพื่อควบคุม ดูแล ตรวจสอบติดตาม และประสานงานในการดำเนินการดังกล่าว ให้เป็นไปด้วยความเรียบร้อยหมวด ๔การขอดูการขอข้อมูลข่าวสารและการอนุญาต ข้อ ๑๒ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้เพื่อเป็นหลักฐานของทางราชการข้อ ๑๓การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่องค์การบริหารส่วนตำบลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบข้อมูลข่าวสารตามคำขอนั้นเป็นข้อมูลข่าวสารที่อยู่ในครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานในสังกัดใดหรือหน่วยงานในสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ที่ประจำศูนย์ข้อมูลข่าวสารซึ่งเป็นพนักงานส่วนตำบลไม่ต่ำกว่าระดับ๒ เป็นผู้อนุญาต และลงนามในสำเนาที่มีคำรับรองสำเนาถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองในกรณีขอดู ตรวจดูขอสำเนาหรือขอสำเนาที่มีคำรับรองสำเนาถูกต้องของข้อมูลข่าวสารอื่นซึ่งอยู่ในความครอบครองหรือควบคุมดูแลของหน่วยงานในสังกัดให้เจ้าหน้าที่ผู้รับคำขอเสนอเรื่องไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงโดยให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานส่วนตำบลไม่ต่ำกว่าระดับ ๒ เป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงลายมือชื่อ พร้อมทั้งชื่อตัว ชื่อสกุล และตำแหน่ง ตลอดจนวัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองเว้นแต่ในกรณีไม่อาจวินิจฉัยได้ว่า ข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าหน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๔ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยหมวด ๕กำหนดระยะเวลา ข้อ ๑๕ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลาดังต่อไปนี้(๑) การให้บริการข้อมูลข่าวสารที่จัดให้ประชาชนตรวจดูหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จภายในวันทำการที่ได้มีคำขอนั้น(๒) การให้บริการข้อมูลข่าวสารอื่น ๆ ที่อยู่ในความครอบครองหรือควบคุมของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จ ภายในวันทำการนั้นได้ให้แจ้งกำหนดวันและเวลาตามที่เห็นสมควรแก่ผู้ยื่นขอรับแต่ต้องไม่เกินเจ็ดวันทำการในกรณีมีเหตุจำเป็นต้องขออนุมัติจากนายกองค์การบริหารส่วนตำบลหรือผู้ซึ่งนายกองค์การบริหารส่วนตำบลมอบหมายให้ขอขยายเวลาออกไปได้ แต่ต้องไม่เกินสิบห้าวันทำการ(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมเวลาตั้งแต่วันรับคำขอการแจ้งให้คัดค้านการพิจารณาว่าจะสั่งเปิดเผยหรือไม่เปิดเผย รวมแล้วต้องไม่เกินสามสิบวันยกเว้นในกรณีที่มีเหตุจำเป็นให้ขออนุมัตินายกองค์การบริหารส่วนตำบลให้ขยายเวลาออกไปแต่ต้องแสดงเหตุผลและรวมเวลาแล้วต้องไม่เกินหกสิบวันหมวด ๖ค่าธรรมเนียม ข้อ ๑๖ ให้เรียกเก็บค่าธรรมเนียมการทำสำเนาเอกสารข้อมูลข่าวสารในอัตราเท่ากับต้นทุนในการจัดทำสำเนาเอกสารนั้นๆ แต่ต้องไม่เกินอัตราที่คณะกรรมการข้อมูลข่าวสารของราชการกำหนดข้อ ๑๗ ให้เรียกเก็บค่าธรรมเนียมการรับรองสำเนาเอกสารคำรับรองละ๕ บาทข้อ ๑๘ ค่าทำเนียมข้อ๑๖ และข้อ ๑๗ ให้เป็นรายได้ขององค์การบริหารส่วนตำบลแม่สูนข้อ ๑๙ สำหรับผู้มีรายได้น้อยซึ่งมีพยานหลักฐานมาแสดงยืนยันที่เชื่อถือได้ นายกองค์การบริหารส่วนตำบลแม่สูนอาจพิจารณายกเว้นค่าธรรมเนียมหรือลดอัตราค่าธรรมเนียมที่กำหนดในหมวดนี้ให้ได้ตามความจำเป็นหมวด ๗สถานที่บริการข้อมูลข่าวสาร ข้อ ๒๐ ศูนย์ข้อมูลข่าวสารขององค์การบริหารส่วนตำบลแม่สูนตั้งอยู่เลขที่ ๔๐๐ หมู่ที่ ๑ ตำบลแม่สูน อำเภอฝาง จังหวัดเชียงใหม่ รหัสไปรษณีย์๕๐๑๑๐ โทรศัพท์/โทรสาร ๐ ๕๓๓๔ ๖๓๓๓, ๐ ๕๓๘๘ ๔๑๙๖หมวด ๘เบ็ดเตล็ด ข้อ ๒๑ การปฏิบัตินอกเหนือจากที่กำหนดไว้ในระเบียบนี้ให้ถือตามบทบัญญัติแห่งกฎหมายว่าด้วยข้อมูลข่าวสารของราชการประกาศหรือความเห็นของคณะกรรมการข้อมูลข่าวสารของราชการประกาศณ วันที่ ๒ เมษายน พ.ศ. ๒๕๕๘วันชาติศิริภัทรนุกูลนายกองค์การบริหารส่วนตำบลแม่สูนปริยานุช/ผู้จัดทำ๒๗ เมษายน ๒๕๕๘ปริญสินีย์/ผู้ตรวจ๒๗ เมษายน ๒๕๕๘[๑] ราชกิจจานุเบกษาเล่ม ๑๓๒/ตอนที่ ๓๖ ง/หน้า ๑๑/๒๓ เมษายน ๒๕๕๘